[{"text_idx": "#000002", "text": "Yn araf bach a bob yn dipyn, mi'r ydym ni wedi bod yn croesi 10 dringfa orau Cymru oddi ar y rhestr y gwnes i'i guradu ar gyfer BBC Cymru Fyw dros flwyddyn yn o\u0302l bellach, gan fynd ar daith i bob un yn unigol."}, {"text_idx": "#000004", "text": "Tro 'ma, y ddringfa sydd at agosaf at adre i mi sy'n cael y sylw, sef Bwlch y Groes. Mae posib ei dringo o dri chyfeiriad - o gyrion Llanuwchllyn, o lannau Llyn Efyrnwy, neu o gyfeiriad Llanymawddwy."}, {"text_idx": "#000005", "text": "edrych yn o\u0302l wrth nesa\u0301u at y copa o gyfeiriad Llanuwchllyn"}, {"text_idx": "#000006", "text": "Y ddringfa o Lanuwchllyn yw fy hoff dringfa yn y byd; mi'r ydw i wedi'i dringo dros 100 o weithiau yn o\u0302l Strava. Does dim curo arni. Dydy'r dringo 'go iawn', fel petai, ddim yn cychwyn tan ryw hanner ffordd i fyny wrth drofa Blaencwm; ryw ddwy filltir a hanner o ddringo caled, serth. Gweler y segment Strava yma: "}, {"text_idx": "#000007", "text": "nesa\u0301u at y copa o gyfeiriad y Fyrnwy"}, {"text_idx": "#000008", "text": "Mae'r ddringfa o lannau'r Fyrnwy werth ei gwneud hefyd, gan ddilyn ystum yr afon Eunant. Her wahanol i'r un a roddir gan y ddringfa o Lanuwchllyn; mae 'na rannau serthach - ac arwyneb y ffordd yn wael iawn mewn mannau - ac mae'n ymuno a\u0302'r brif ddringfa o Lanymawddwy ar gyfer yr ambell 100m olaf. Gweler y segment Strava fan hyn: "}, {"text_idx": "#000013", "text": "Er mwyn cyrraedd troed y ddringfa, rhaid troi oddi ar yr A470 i bentref Dinas Mawddwy. Oddi yma, mae tipyn o waith cyn cyrraedd y gwaelod, a'r gwaith hwnnw'n cynnig cyfle i gynhesu'r coesau, wrth i'r ffordd fynd i fyny, yna i lawr, ac yn y blaen."}, {"text_idx": "#000014", "text": "Yn y pen draw, rydym yn cyrraedd pentref bychan Llanymawddwy, sydd ag ambell res o dai. Mae gan y ty\u0302 olaf enw addas iawn; 'Ty\u0302 Olaf'."}, {"text_idx": "#000018", "text": "Mae ambell i gornel arall cyn cyrraedd y gwaelod, ac fe ddaw'r ddringfa i'r golwg wrth edrych i'r dde. Pe baech angen diffiniad o'r gair 'nadreddu', wel, dyma fo. Mae'r ffordd yn nadreddu tua'r entrychion, cyn diflannu o'r golwg dros frig y bryn."}, {"text_idx": "#000019", "text": "Dynodir y dechrau gan ambell shed ar ochr chwith y ffordd, a'r cwbl wedi tywyllu dan gysgod y coed gan ychwanegu at y tensiwn!"}, {"text_idx": "#000025", "text": "Buan iawn ydym ni'n dod allan o'r rhan wedi'i chysgodi, a'r cyfan yn agor allan. Dyma lecyn sydd reit yn llygad yr haul ac un sydd wedi'i gysgodi rhag y gwynt, gan arwain at dymereddau chwilboeth wrth ddringo."}, {"text_idx": "#000026", "text": "Ar o\u0302l y gornel gyntaf, mae pethau'n gostegu rhyw fymryn, cyn mynd yn raddol yn fwy serth wrth agosa\u0301u at y grid gwartheg. Dyma'r rhan gyntaf, fymryn yn hirach na'r ddwy ran arall, ond fymryn o dan y graddiant cyfartalog gan amlaf hefyd."}, {"text_idx": "#000027", "text": "Ysgwydd yn ysgwydd a\u0302'r barier metal, gweddi\u0308wch na welwch chi unrhyw gar nag unrhyw beth felly. Mae angen pob centimedr o led y tarmac arnoch i geisio lleddfu rhywfaint ar y graddiant."}, {"text_idx": "#000028", "text": "Peidio gorfod stopio neu wthio'r beic.Os yn llwyddo i wneud hynny, yna cadw'r olwyn flaen ar y tarmac."}, {"text_idx": "#000029", "text": "Peidio gorfod stopio neu wthio'r beic."}, {"text_idx": "#000030", "text": "Os yn llwyddo i wneud hynny, yna cadw'r olwyn flaen ar y tarmac."}, {"text_idx": "#000033", "text": "Wedi'r cyfan, yn o\u0302l Simon Warren, un o wybodusion dringo pennaf Prydain, \"this is the most continuously steep stretch of tarmac in Britain.\""}, {"text_idx": "#000036", "text": "Mae'r drydedd rhan yn dod wrth droi'r gornel i'r chwith, gan basio'r gyffordd sy'n mynd i lawr am Lyn Efyrnwy."}, {"text_idx": "#000039", "text": "Melysach byth, i mi beth bynnag, ydy gwybod fod y 10 milltir olaf yn o\u0302l adre' fwy neu lai ar i lawr yr holl ffordd."}, {"text_idx": "#000040", "text": "Yn wir, dw i wedi so\u0302n o'r blaen, mae'n well gen i ddod adre' o dde Meirionnydd dros y Bwlch - dringo am gwta 2 filltir a disgyniad o 10 milltir - yn lle dod ar y 494 o Ddolgellau sy'n tua 15 milltir ar tua 2 neu 3% sydd yn slog go iawn ac yn waeth os rywbeth."}, {"text_idx": "#000041", "text": "Mae 'na botensial am routes gwerth chweil yn cynnwys Bwlch y Groes. Dyma ddetholiad."}, {"text_idx": "#000043", "text": "Mae'n werth hefyd ymchwilio i'r Cambrian Coast Sportive, sydd a\u0302 dau route yn cynnwys y Bwlch - yr un hir a'r Big Dog. "}, {"text_idx": "#000044", "text": "La Vuelta yn y Gymraeg am y tro cyntaf: yr holl fanylion"}]